
ఇంఫాల్ : మయన్మార్లోని రఖైన్ రాష్ట్రం నుంచి రొహింగ్యా ముస్లింలు పెద్ద ఎత్తున వలస వచ్చే అవకాశాలు కనిపిస్తుండటంతో, వారిని అడ్డుకునేందుకు పటిష్ట భద్రతా చర్యలు చేపట్టినట్లు మణిపూర్ ముఖ్యమంత్రి ఎన్ బీరేన్ సింగ్ చెప్పారు. అక్రమ వలసదారులను కట్టడి చేసేందుకు అన్ని చర్యలు తీసుకున్నామన్నారు. సచివాలయంలో విలేకర్ల సమావేశంలో ఆయన మాట్లాడారు.అస్సాం-జిరిబమ్ మార్గంలో అక్రమ వలసదారులు వచ్చేందుకు ఎక్కువ అవకాశాలు ఉన్నాయని, అందువల్ల అక్కడ అదనపు బలగాలను మోహరించామని తెలిపారు. ఈ మార్గం నుంచి గతంలో బంగ్లాదేశీ వలసదారులు వచ్చారని గుర్తు చేశారు. జిరిబమ్ ముఖ్ వద్ద మరొక పోలీస్ చెక్పోస్ట్ను ఏర్పాటు కాబోతున్నట్లు సమాచారం అందిందన్నారు. ఫారినర్స్ చెక్ పోస్ట్ను కూడా పటిష్టపరిచినట్లు తెలిపారు. జిరిబమ్ పోలీసులు ఈ నెల 13 నుంచి ఇంటింటి తనిఖీలను కూడా ప్రారంభించారని తెలిపారు. 1,211 ఇళ్ళలో 265 మంది అనుమానాస్పద వలసదారులను గుర్తించినట్లు, వీరిలో 107 మందిని తిరిగి పంపించేసినట్లు తెలిపారు. భారత్-మయన్మార్ సరిహద్దుల్లో కూడా అక్రమ వలసదారుల నిరోధక చర్యలను పటిష్టపరిచినట్లు వివరించారు.

infal : mayanmaarloni rakhain rashtram nunchi rohingya muslimlu pedda ettuna valasa vache avakaasaalu kanipistundatamto, vaarini addukunenduku patishta bhadrata charyalu chepattinatlu manipur mukhyamantri en beeren sing cheppaaru. akrama valasadaarulanu kattadi chesenduku anni charyalu teesukunnaamannaaru. sachivaalayamlo vilekarla samavesamlo aayana matladaru.assam-jiribam maargamlo akrama valasadaarulu vachenduku ekkuva avakaasaalu unnaayani, anduvalla akkada adanapu balagaalanu moharinchaamani telipaaru. ee maargam nunchi gatamlo bangladesi valasadaarulu vacharani gurtu chesaru. jiribam mukh vadda maroka polies chekpostnu erpaatu kaabotunnatlu samacharam andindannaaru. forrins chec postnu kuudaa patishtaparichinatlu telipaaru. jiribam poliisulu ee nela 13 nunchi intinti tanikheelanu kuudaa praarambhinchaarani telipaaru. 1,211 illalo 265 mandi anumaanaaspada valasadaarulanu gurtinchinatlu, veerilo 107 mandini tirigi pampinchesinatlu telipaaru. bharat-mayanmar sarihaddullo kuudaa akrama valasadaarula nirodhaka charyalanu patishtaparichinatlu vivarinchaaru.